Samal ajal viibis minu armas mees aga hoopis Kaitseliidu kaplanite koolitusel. Võite arvata, millised olid kummagi poole muljed  ja emotsioonid, kui me autos kokku saime! :D Minu osaletud koolitusel muudeti mõisted "maskuliinsusele orienteeritud ühiskond" ja "feminiinsusele orienteeritud ühiskond" minu protestile vastates ümber "tulemusele orienteeritud ühiskonnaks" ja "suhetele orienteeritud ühiskonnaks", millega ma veidi enam rahule jäin. Maiduga asjade üle arutledes saime hetkega aru, et üheski militaarses keskkonnas (mis on ju ka üks terviklik miniühiskond) ei tuleks viimane suhtlemisvorm küll ilmselt kõne allagi. Ja ühtlasi sai  mulle ka selgeks, et olen ise sellesama traditsioonilise soorolli sterotüübi kandja, kuna mind on nii kasvatatud, ning tõenäoliselt ka edasiandja. Ja mis minul jääbki edasi andmata, selle lünga täidab kindlasti minu mees. :D